Ilmend n tesleḍt n uglam n yiwudam, nufa-d ddeqs gar-asen ur d-yesfaydin ara s uglam n tfekka-nsen am: Mḥend, Lwennas, Wezna, Meẓyan, Tamilla, Lḥamid. Ma d wiyaḍ, sfaydin-d yes maca mačči s wudem alqayan. Ma d ayen yerzan tanefsit-nsen, nessaweḍ nekkes-d tanefsit n yal awadem. Maḥsub yal awadem yesfaydi-d yes. Ma nuɣal ɣer lebsa n yiwudam-a, ad d-naf amur ameqqran deg-sen ur d-yenni ara umaru ayen illsan. Ma d ayen yerzan ṭṭbiɛa iwudam akk sfaydin seg-s aladɣa Yidir, Sedda akked Meẓyan imi deg tlata, bedden am yiwen, ala deg wayen yelhan i xeddmen, ɣef jeddi-tsen ur ɣfilen, simal deg-s la ttḥadare. Iwudam i tessemres tmarut deg lebni n wungal-is, sɛan ayen i yezdin gar-asen, Imi d leqbayel akken ma llan. S usemres n yiwudam-agi, tmarut tessaweḍ ad tessebgen uguren i yellan di tmetti tabaylit am: tlelli, tamaziɣt, tasertit, win yeṭfen di tjaddit, laxdeɛ, Lmut  Ma nuɣal ɣer laɛmer n yiwudam, nufa-d tamarut Naima Benazzouz, tefka-d laɛmer n umeqqran n udrum sɛan 90 n yiseggasen Akli. Ma d ilmeẓi akk d tlemẓit gar 28 d 24 n yiseggasen am Yidir,